Komisijas Lēmums (1999. gada 28. maijs) par ekoloģisko kritēriju noteikšanu Kopienas ekomarķējuma piešķiršanai trauku mazgāšanas mašīnām paredzētajiem mazgāšanas līdzekļiem (paziņots ar dokumenta numuru C(1999) 1377) (dokuments attiecas uz EEZ)



Oficiālais Vēstnesis L 167 , 02/07/1999 Lpp. 0038 - 0053

CS.ES Nodaļa 15 Sējums 04 Lpp. 207 - 222

ET.ES Nodaļa 15 Sējums 04 Lpp. 207 - 222

HU.ES Nodaļa 15 Sējums 04 Lpp. 207 - 222

LT.ES Nodaļa 15 Sējums 04 Lpp. 207 - 222

LV.ES Nodaļa 15 Sējums 04 Lpp. 207 - 222

MT.ES Nodaļa 15 Sējums 04 Lpp. 207 - 222

PL.ES Nodaļa 15 Sējums 04 Lpp. 207 - 222

SK.ES Nodaļa 15 Sējums 04 Lpp. 207 - 222

SL.ES Nodaļa 15 Sējums 04 Lpp. 207 - 222



Komisijas lēmums (1999. gada 28. maijs) par ekoloģisko kritēriju noteikšanu Kopienas ekomarķējuma piešķiršanai trauku mazgāšanas mašīnām paredzētajiem mazgāšanas līdzekļiem (paziņots ar dokumenta numuru C(1999) 1377) (Dokuments attiecas uz EEZ) (1999/427/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 23. marta Regulu (EEK) Nr. 880/92 par Kopienas ekomarķējuma piešķiršanas sistēmu [1] un jo īpaši tās 5. panta 1. punkta otro daļu, (1) Tā kā Regulas (EEK) Nr. 880/92 5. panta 1. punkta otrajā daļā noteikts, ka nosacījumus Kopienas ekomarķējuma piešķiršanai definē pa ražojumu grupām; (2) Tā kā Regulas (EEK) Nr. 880/92 10. panta 2. punktā noteikts, ka attiecīgā ražojuma ekoloģiskās īpašības novērtē pēc īpašiem ražojumu grupai noteiktiem kritērijiem; (3) Tā kā Regulas (EEK) Nr. 880/92 4. panta 2. punkta a) apakšpunktā noteikts, ka ekomarķējumu nepiešķir ražojumiem, kas satur vielas vai preparātus, kas klasificēti par bīstamiem saskaņā ar Padomes Direktīvu 67/548/EEK [2], kurā jaunākie grozījumi izdarīti ar Komisijas Direktīvu 98/73/EK [3], un Padomes Direktīvu 88/379/EEK [4], kurā jaunākie grozījumi izdarīti ar Komisijas Direktīvu 96/65/EK [5], bet to drīkst piešķirt ražojumiem, kas satur šādas vielas vai preparātus, ja tie atbilst Kopienas ekomarķējuma piešķiršanas sistēmas mērķiem; (4) Tā kā trauku mazgāšanas mašīnām paredzētie mazgāšanas līdzekļi satur vielas vai preparātus, kuri saskaņā ar iepriekšminētajām direktīvām ir klasificēti par bīstamiem; (5) Tā kā šajā direktīvā noteiktajos ekoloģiskajos kritērijos ietilpst konkrēti ierobežojumi un punkti, pēc kuriem līdz minimumam ierobežo tādu vielu un preparātu saturu mazgāšanas līdzekļos, kuri klasificēti par bīstamiem, lai mazgāšanas līdzekļiem varētu piešķirt ekomarķējumu; (6) Tā kā mazgāšanas līdzekļiem, kuri atbilst šiem kritērijiem, tāpēc ir mazāka ietekme uz vidi, un tie atbilst Kopienas ekomarķējuma piešķiršanas sistēmas mērķiem; (7) Tā kā saskaņā ar Regulas (EEK) Nr. 880/92 6. pantu Komisija ir forumā apspriedusies ar galvenajām interešu grupām; (8) Tā kā saskaņā ar Regulās (EEK) Nr. 880/92 7. panta 1. punktu izveidotā komiteja nav sniegusi atzinumu par Komisijas lēmuma projektā noteiktajiem pasākumiem; (9) Tā kā 1999. gada 27. janvārī Komisija tāpēc ierosinājusi minētos pasākumus pieņemt Padomei saskaņā ar Regulas (EEK) Nr. 880/92 7. panta 4. punktu; (10) Tā kā Padome trīs mēnešu laikā kopš iesnieguma saņemšanas dienas nav lēmumu pieņēmusi; (11) Tā kā saskaņā ar Regulas (EEK) Nr. 880/92 7. panta 5. punktu tagad pasākumi jāpieņem Komisijai, IR PIEŅĒMUSI ŠO LĒMUMU. 1. pants Ražojumu grupā "mazgāšanas līdzekļi trauku mazgāšanas mašīnām" ir mazgāšanas līdzekļi, kas paredzēti izmantošanai tikai mājturības automātiskajās trauku mazgāšanas mašīnās. 2. pants Lēmuma 1. pantā noteiktās ražojumu grupas ekoloģiskās īpašības un efektivitāti novērtē pēc īpašajiem ekoloģiskajiem un efektivitātes kritērijiem, kas noteikti pielikumā un tā I.A, I.B, II, III un IV papildinājumā. 3. pants Ražojumu grupas definīcijas un ražojumu grupai noteikto ekoloģisko kritēriju spēkā esamības termiņš ir trīs gadi no nākamā mēneša pirmās dienas pēc kritēriju pieņemšanas. 4. pants Administratīvām vajadzībām šai ražojumu grupai tiek piešķirts ciparu kods "15". 5. pants Lēmums ir adresēts dalībvalstīm. Briselē, 1999. gada 28. maijā Komisijas vārdā — Komisijas locekle Ritt Bjerregaard [1] OV L 99, 11.4.1992., 1. lpp. [2] OV 196, 16.8.1967., 1. lpp. [3] OV L 305, 16.11.1998., 1. lpp. [4] OV L 187, 16.7.1988., 14. lpp. [5] OV L 265, 18.10.1996., 15. lpp. -------------------------------------------------- PIELIKUMS PAMATPRINCIPI Piešķirot ekomarķējumu automātiskajām trauku mazgāšanas mašīnām paredzētajiem mazgāšanas līdzekļiem, ievēro Regulā (EEK) Nr. 880/92 par Kopienas ekomarķējuma sistēmu, kā arī šajā pielikumā noteiktās prasības. Šie kritēriji ir vērsti uz: - ūdens piesārņojuma samazināšanu, gan samazinot lietojamā mazgāšanas līdzekļa daudzumu, gan ierobežojot kaitīgo vielu daudzumu tā sastāvā, - atkritumu daudzuma samazināšanos, samazinot primārā iepakojuma daudzumu un veicinot, tā otrreizēju izmantošanu un/vai pārstrādāšanu, - elektroenerģijas patēriņa samazināšanos, popularizējot parastā temperatūrā lietojamus mazgāšanas līdzekļus. Bez tam kritēriji vērsti arī uz patērētāju vides apziņas veidošanos. 1. FUNKCIONĀLĀ VIENĪBA UN STANDARTDEVA 1.1. Funkcionālā vienība Funkcionālā vienība ir mazgāšanas līdzekļa daudzums, kas vajadzīgs, lai nomazgātu 12 personu galda piederumus, kuru netīrība atbilst DIN vai ISO standartiem. 1.2. Standartdeva Par standartdevu pieņem patērētājiem ieteikto ražotāja norādīto mazgāšanas līdzekļa devu, kas vajadzīga normāli netīru galda piederumu 12 personām nomazgāšanai standartapstākļos. 2. GALVENIE KRITĒRIJI 2.1. Sastāvdaļām noteiktie ekoloģiskie kritēriji Galvenie parametri Ņem vērā šādus parametrus: - ķīmisko vielu kopējo saturu, - toksiskuma robežatšķaidījumu (CDVtox), - fosfātus (nātrija tripolifosfāta (STPP) veidā) [1], - organiskās vielas, kas bioloģiski nenoārdās aerobos apstākļos (NBDO aer.), - organiskās vielas, kas bioloģiski nenoārdās anaerobos apstākļos (NBDO anaer.). Aprēķiniem izmantojamie parametri definēti II pielikumā. Šos parametrus aprēķina un izsaka attiecīgi gramos vai litros uz vienu mazgāšanas reizi. Tie ir apkopojoši parametri, un tos novērtē kopumā, ievērojot šajā dokumentā noteikto pieeju. Punkti/svēruma koeficienti Minēto kritēriju izslēgšanas sliekšņi, svēruma koeficienti un maksimālais novērtējuma punktu skaits apkopoti tabulā. Formulas katra kritērija novērtējuma punktu aprēķināšanai dotas 2.3. punktā. Punktu/svēruma koeficientu aprēķināšanas sistēma trauku mazgāšanas mašīnām paredzēto mazgāšanas līdzekļu novērtēšanai Piezīmes: Visas skaitliskās vērtības izteiktas gramos vienai mazgāšanas reizei, izņemot toksiskuma robežatšķaidījumu, kas izteikts litros vienai mazgāšanas reizei. Wfactor = svēruma koeficients HEXCI. = slieksnis. Kritērijs | Punkti | Izslēgšanas slieksnis | Svēruma koeficients | Summa | 4 | 3 | 2 | 1 | Ķīmisko vielu kopējais saturs | 16,5 | 18 | 19,5 | 21 | 22,5 | 3 | 12 | Toksiskuma robežatšķaidījums (CDVtox) | 60 | 120 | 180 | 240 | 250 | 8 | 32 | Fosfāti (nātrija tripolifosfāta (STPP)) veidā | 0 | 3 | 6 | 9 | 10 | 2 | 8 | Organiskās vielas, kas aerobos apstākļos bioloģiski nenoārdās (NBDO aer.) | 0 | 0,05 | 0,10 | 0,15 | 1 | 1 | 4 | Organiskās vielas, kas anaerobos apstākļos bioloģiski nenoārdās (NBDO anaer.) | 0 | 0,05 | 0,10 | 0,15 | 0,2 | 1,5 | 6 | Kopā | | | | | | | 62 | Minimālais vajadzīgo punktu skaits | 26 | 2.2. Punktu skaits ekomarķējuma piešķiršanai/nepiešķiršanai Kopējais punktu skaits par pieciem ar sastāvdaļām saistītajiem kritērijiem ir vismaz 26. Nevienā no kritērijiem nedrīkst būt pārsniegta izslēgšanas sliekšņa vērtība. Ražojumam jāatbilst arī visiem pārējiem šajā pielikumā noteiktajiem kritērijiem. 2.3. Ar sastāvdaļu ekoloģiskajiem kritērijiem saistītie aprēķini Mazgāšanas līdzekļu sastāvdaļu datubāze (DID saraksts) Pielikuma I. A papildinājumā doto mazgāšanas līdzekļu sastāvdaļu datubāzi izmanto ar sastāvdaļām saistīto kritēriju aprēķināšanai. Pielikuma I. A papildinājumā norādīti svarīgāko sastāvdaļu slodzes koeficienti, toksiskums, stabilitāte pret bioloģisko noārdīšanos (aerobos apstākļos) un stabilitāte pret bioloģisko noārdīšanos (anaerobos apstākļos), un šie dati jāizmanto ar šīm sastāvdaļām saistīto kritēriju aprēķināšanai. Kritērijus: - ķīmisko vielu kopējo saturu, - organiskās vielas, kas bioloģiski nenoārdās (aerobos/anaerobos apstākļos) un - fosfātus (nātrija tripolifosfāta (STPP)) veidā, aprēķina katrai sastāvdaļai, ņemot vērā to daudzumu vienai mazgāšanas reizei, ūdens saturu un masas daļu sastāvā, un summē visiem komponentiem, kas ir ražojuma sastāvā. Kritēriju par toksiskuma robežatšķaidījumu aprēķina visām mazgāšanas līdzekļa sastāvdaļām pēc formulas: kfvtox: kfv = × 1 000 ilglaicīga iedarbība Kritēriju un novērtējuma punktu aprēķināšana Punktus aprēķina šādi: Ķīmisko vielu kopējais saturs (tc): Ja tc > 22,5 g/mazgāšanas reizei | tad | IZSLĒGŠANA | Ja tc ≤ 21 g/mazgāšanas reizei | tad | Punktu skaits = 15 — tc/1,5 | Ja 22,5 ≥ tc > 21 g/mazgāšanas reizei | tad | Punktu skaits = 0 | Ja tc = 16,5 g/mazgāšanas reizei | tad | Punktu skaits = 4 | Maksimālais punktu skaits = 4 | | | Toksiskuma robežatšķaidījums (cdvtox): Ja cdvtox > 250 l/mazgāšanas reizei | tad | IZSLĒGŠANA | Ja cdvtox ≤ 240 l/mazgāšanas reizei | tad | Punktu skaits = 5 — cdvtox/60 | Ja 250 ≥ cdvtox > 240 l/mazgāšanas reizei | tad | Punktu skaits = 0 | Ja cdvtox ≤ 60 l/mazgāšanas reizei | tad | Punktu skaits = 4 | Maksimālais punktu skaits = 4 | | | Fosfāti (P): Ja p > 10 g/mazgāšanas reizei | tad | IZSLĒGŠANA | Ja p ≤ 9 g/mazgāšanas reizei | tad | Punktu skaits = 4 — p/3 | Ja 10 ≥ p > 9 g/mazgāšanas reizei | tad | Punktu skaits = 0 | Maksimālais punktu skaits = 4 | | | Organiskās vielas, kas aerobos apstākļos bioloģiski nenoārdās (aNBDO): Ja anbdo > 1 g/mazgāšanas reizei | tad | IZSLĒGŠANA | Ja anbdo ≤ 0,15 g/mazgāšanas reizei | tad | Punktu skaits = 4 — p/0,05 | Ja 1 ≥ anbdo > 0,15 g/mazgāšanas reizei | tad | Punktu skaits = 0 | Maksimālais punktu skaits = 4 | | | Organiskās vielas, kas anaerobos apstākļos bioloģiski nenoārdās (anNBDO): Ja annbdo > 0,2 g/mazgāšanas reizei | tad | IZSLĒGŠANA | Ja annbdo ≤ 0,15 g/mazgāšanas reizei | tad | Punktu skaits = 4 — annbdo/0,05 | Ja 0,2 ≥ annbdo > 0,15 g/mazgāšanas reizei | tad | Punktu skaits = 0 | Maksimālais punktu skaits = 4 | | | Jaunas papildu ķīmiskās sastāvdaļas a) Attiecībā uz jaunām ķīmiskajām vielām vai papildu sastāvdaļām, kas nav iekļautas mazgāšanas līdzekļu sastāvdaļu datubāzē, izmanto pielikuma I. B papildinājumā aprakstītā pieeju. Pieteicējam jāiesniedz kompetentajai iestādei eksperimentālo pētījumu rezultāti. Jāsniedz ziņas par vielas bioloģiskās noārdīšanās spēju anaerobos apstākļos (Eiropas ķīmisko vielu ekotoksikoloģijas un toksikoloģijas centra (ECETOC) metode Nr. 28, 1988. gada jūnijs). Jāiesniedz visi pieejamie dokumenti par bioloģiskās noārdīšanās spēju, izdalīšanu, ilglaicīgu iedarbību (NOEC — nekaitīgā koncentrācija (ilglaicīgos mēģinājumos)) uz zivīm, ūdensblusām (Daphnia magna), aļģēm. To noteikšanas metodes aprakstītas attiecīgajos pielikumos Padomes Direktīvai 67/518/EEK [2]. Atbilstīgi piemēro pielikuma I. B papildinājumu. Konkrēti, ja nav pieejami pilnīgi dati par ilglaicīgu iedarbību (NOEC), var izmantot pielikuma I. B papildinājumā aprakstīto vienkāršoto procedūru. b) Pēc kompetentas iestādes vai tādas interešu grupas lūguma, kas pārstāvēta Ekomarķējuma konsultatīvajā forumā (Regulas (EEK) Nr. 880/926. pants), kritēriju ievērošanas novērtējumam var izmantot arī citu, šeit neminētu pieeju, ja Komisija atzinusi, ka ar to iegūst līdzvērtīgus rezultātus. 2.4. Citi ar sastāvdaļām saistīti ekoloģiskie kritēriji Mazgāšanas līdzekļos dažas sastāvdaļas nedrīkst pārsniegt norādīto daudzumu, vai tās nedrīkst iekļaut mazgāšanas līdzekļu sastāvā: a) mazgāšanas līdzekļu sastāvā nedrīkst iekļaut virsmaktīvo vielu alkilfeniletoksilātu (APEO), smaržvielas, kas satur II papildinājumā minētos aromātiskos nitrosavienojumus, kompleksveidotāju vielu EDTA un komponentus [3], kuri saskaņā ar Direktīvām 67/548/EEK un 88/379/EEK ir klasificēti par kancerogēniem, mutagēniem vai teratogēniem; b) fosfonātu daudzums nedrīkst pārsniegt 0,2 g/mazgāšanas reizei; c) hlora savienojumu kopējais saturs nedrīkst pārsniegt 0,1 %. [4] 2.5. Ražojuma iepakojumam noteiktie ekoloģiskie kritēriji Ņem vērā tikai primāro iepakojumu. Vienas funkcionālās vienības iepakojuma masa nedrīkst pārsniegt 2,5 g. Iepakojumam jābūt no materiāla, kuru var izmantot atkārtoti un/vai pārstrādāt. Kartona iepakojuma materiālā jābūt 80 % otrreizējo izejvielu, bet plastmasas iepakojums ir marķējams saskaņā ar standartu ISO 1043. 3. EFEKTIVITĀTES KRITĒRIJI Rekomendētajās devās līdzeklim ir apmierinoša mazgāšanas efektivitāte, kas noteikta pēc IKW [Industrieverband Körperpflege und Waschmittel e. V.] izstrādātās standartmetodes. Labākajai mazgāšanas spējai tai jābūt 55 °C vai zemākā temperatūrā. Ražotājs to dokumentē. 4. TESTĒŠANA 4.1. Fermentu tīrības noteikšana to producētāju organismu neesības pārbaudei Fermentu tīrība no tos producējušo mikroorganismu klātbūtnes jāpārbauda fermentiem, kas iegūti biotehnoloģiskos procesos un tiek izmantoti trauku mazgāšanas mašīnām paredzētajiem mazgāšanas līdzekļiem, kuri pieteikti ekomarķējuma saņemšanai. Šo testu izdara, lai nodrošinātu, ka gatavajos fermentu preparātos nav to producētāju mikroorganismu. Mikroorganismu augšanu pārbauda noteiktu antibiotisko vielu klātbūtnē. Tīrības testēšanas procedūrai jānodrošina, ka producējošie mikroorganismi nav konstatējami gatavā fermenta preparāta 20 ml lielā testēšanas standartparaugā. 4.2. Testēšanas laboratorijas Testēšanu uz pieteicēja rēķina izdara laboratorijas, kuras atbilst standartā EN 45001 noteiktajām vispārīgajām prasībām vai tām līdzvērtīgām kvalitātes sistēmām. 5. PATĒRĒTĀJU INFORMĒŠANA 5.1. Informācija uz iepakojuma Uz līdzekļa iepakojuma ir šāda informācija: "Principi: - izmantojiet mazgāšanas līdzekļus, kas paredzēti mazgāšanai līdz 65 °C temperatūrā, - izvēlieties trauku mazgāšanas mašīnu zemtemperatūru mazgāšanas režīmus, - ieslēdziet trauku mazgāšanas mašīnu tikai tad, kad tā ir pilna ar netīrajiem traukiem, - mazgāšanas līdzekli nelietojiet lielākā devā, nekā ieteicis tā ražotājs, - tā samazināsies gan elektroenerģijas, gan ūdens patēriņš, un samazināsies ūdens vides piesārņojums". "Šim ražojumam piešķirts Eiropas Savienības ekomarķējums, jo tā lietošana palīdz samazināt ūdens vides piesārņojumu, atkritumu daudzumu un elektroenerģijas patēriņu". Sīkāka informācija par Eiropas Savienības ekomarķējumu saņemama, sazinoties ar Eiropas Komisiju: Interneta adrese http://europa.eu.int/ecolabelPasta adrese:European Commission DG XI E4 Rue de la Loi 200,B-1049 Bruxelles 5.2. Norādījumi par devām Uz ražojuma iepakojuma ir norādījumi par devām. Jānorāda ieteicamās devas nemazgātu "normāli netīru" un "ļoti netīru" trauku mazgāšanai. Pamācībā norāda, kā līdzekli labāk lietot atkarā no tā, cik netīri ir nemazgātie trauki. 5.3. Informācija par sastāvdaļām un sastāvdaļu marķējums Jāievēro Komisijas 1989. gada 13. septembra Ieteikums 89/542/EEK par mazgāšanas un tīrīšanas līdzekļu marķēšanu [5]: Marķējumā jābūt šādām sastāvdaļu grupām: - fermentiem — norādot fermenta veidu; - konservantiem — norādot aprakstu un marķējumu pēc IUPAC nomenklatūras; - ja mazgāšanas līdzeklim ir smaržvielas piedeva, to norāda uz iepakojuma. [1] Šis pagaidu kritērijs iekļauts, ņemot vērā to, ka daži mazgāšanas līdzekļi ir potenciāli eitrofikācijas veicinātāji. Ņemot vērā jaunākās zinātniskās atziņas, attiecīgos pieejamos datus un faktisko stāvokli, šo lēmumu pārskatot, tiks apsvērts, vai šo kritēriju neaizstāt ar tādu, kura pamatā ir attiecīga iedarbība vai ietekme. [2] OV 196, 16.8.1967., 1. lpp. [3] "Komponenti" nozīmē vielas vai preparātus. [4] Kritēriju pārskatot, īpaša vērība tiks veltīta jautājumam par hlora savienojumiem un to iekļaušanu mazgāšanas līdzekļu sastāvā. [5] OV L 291, 10.10.1989., 55. lpp. --------------------------------------------------